text: Østarbejdere søger støtte hos 3F
  29 juli 2012 kl. 15.26
  Mens 3F i disse dage får hård kritik af at have indledt en blokade mod restaurant Vejlegården og flere medlemmer flygter fra fagforeningen, oplever de sydjyske 3F-afdelinger alligevel fremgang, skriver JydskeVestkysten.
  Afdelingen i Billund har netop fået 37 nye medlemmer. Alle kommer de fra Polen, alle arbejder for samme danske virksomhed, og alle ønsker at have en dansk fagforening bag sig.
  Billedet er det samme hos flere andre sydjyske afdelinger af 3F, som avisen har talt med.
  